ཤེས་རབ་ལྷུན་གྱིས་གྲུབ་པ་ཉིན་མོའི་མགོན། །བསོད་ནམས་ཟླ་བ་ཆ་ཤས་ཡོངས་སུ་
-355 -

རྒྱལ་དབང་གཉིས་པ་དགེ་འདུན་རྒྱ་མཚོའི་གསུང་འབུམ། ༼༦༽
རྫོགས། །ལུགས་གཉིས་ནམ་མཁའི་རྒྱན་གྱུར་ཟུང་དེ་ཡི། །མཛད་པའི་འོད་ཟེར་རྟག་
ཏུ་འབར་གྱུར་ཅིག །མི་ཕྱེད་དད་པའི་སོ་ནམ་ལས་འོངས་པའི། །ཆབ་ཤོག་ཨུཏྤལ་གསར་
པའི་ཕྲེང་བ་ནི། །ཤར་ཕྱོགས་འཁོར་ལོས་སྒྱུར་བའི་ལེགས་བྱས་ལས། །འོངས་པའི་ངོ་
མཚར་ལོ་མའི་སྤོབ་རྩེ་སོགས། །སྐྱེས་བཟང་ཕོ་ཉའི་ལམ་ནས་ལེགས་འོངས་པ། །སྐུ་
རིམ་མང་ཇ་བཟང་པོའི་མཆོད་ཡོན་གྱི། །དུས་སུ་འདུས་པ་རྒྱ་མཚོའི་དབུས་སུ་སྨིན། །
དེ་ཚེ་སེམས་ལ་སྤྲོ་དགའི་སྣང་བ་ནི༏ །(༡༠༨ན)དང་པོའི་ས་ལ་རེག་པ་བཞིན་དུ་འཕེལ། །
དངོས་ཀྱང་ཕུང་པོའི་ཚོགས་པ་མ་གྱེས་ཤིང་། །བསྟན་དང་འགྲོ་ལ་གང་ཕན་བགྱིད་པར་
བརྩོན། །སྐབས་ཀྱི་ཞུ་མཆིད་ཕོ་བྲང་ཆེན་པོ་ནི། །ཟླ་མེད་བསོད་ནམས་དཔལ་གྱིས་རབ་
མཐོ་བའི། །སྟོབས་ཀྱི་འཁོར་ལོས་སྒྱུར་བའི་མདུན་ས་ཆེར༑ །འགལ་རྐྱེན་བར་ཆད་ཀུན་
གྱིས་མི་བརྫི་ཞིང་། །བཞེད་པའི་དོན་གྱི་གཞལ་མེད་རིན་ཅེན་ཚོགས། །རེ་བའི་ཤིང་རྟ་
ཡོངས་སུ་གང་གྱུར་ན། །སླར་ཡང་བསྟན་པའི་འབྱུང་གནས་དབུས་གཙང་དུ། །མྱུར་དུ་
ཕེབས་སླད་ལྷ་དང་བླ་མ་ལ། །ཉིན་མཚན་གཡེལ་བ་མེད་པར་གསོལ་འདེབས་ཤིང་། །
ཆོས་སྐྱོང་སྲུང་མར་ཕྲིན་ལས་གཉེར་གཏད་སོགས། །དགེ་སྦྱོར་སྐྱབས་འོག་གཡེལ་བ་
མེད་པར་བགྱིད། །སྔགས་ཀྱིས་མང་དུ་བཏབ་པའི་སྲུང་དར་ཟུང་། །རང་གི་མགོ་སྐྱེས་དང་
བཅས་སྐྱེས་སུ་འབུལ། །རྣམ་འཕྱང་ལོ་ཡི་སྣོན་གྱི་ཟླ་བ་ཡི། །དད་པའི་ཕྱོགས་ལ་སྐྱིད་
ཤོད་ཞེས་གྲགས་པ། །ཤཱཀྱའི་རྒྱལ་པོའི་མདུན་ས་ཆེ་ནས་ཕུལ། །ཅེས་པ་འདི་གུ་ཤྲཱི་དང་
ཆེན་ཤྲཱི་རྣམ་གཉིས་ཀྱི་ཞུ་ལན་དུ་གནང་བའོ། །